laion/Wikipedia-Exotic huggingface dataset:
דרומיסיומימוס

דרומיסיומימוס (שם מדעי: Dromiceiomimus) הוא סוג דינוזאור ממשפחת אורניתומימיים אשר נמצא ב-1972 בתצורות קניון הפרסה (Horseshoe Canyon Formation) שליד הפארק הפרובינציאלי דינוזאור שבאלברטה, קנדה. משמעות שמו הוא: "מחקה אמו", בהתייחס לשם המדעי המיושן של האמו: "Dromiceius". דינוזאור זה היה קל-רגליים ודמה לאורניתומימוס שחי באותו אזור. הוא נחשב לטקסון מוטל בספק במשך שנים, אך החוקרים איאן מקדונלד ופיליפ ג'ון קורי סברו שסוג זה הוא תקף ובעל מספר הבדלים מהאורניתומימוס בעיקר בהבדלים שבעצמות הגפיים. אורך הדינוזאור הגיע ל-3.5 מטרים ומשקלו ל-100-150 ק"ג. הוא היה בעל גולגולת חסרת שיניים ורגליים הבנויות לריצה. אורך הירך שלו היה 6.8 ס"מ. דינוזאור זה היה אחד מאחרוני התרופודים ששרדו עד ההכחדה הגדולה של הקרטיקון. הוא חי לפני 73.5-68.5 מיליון שנים מהיום. דינוזאור זה הופיע במשחק פארק היורה 3: בניית פארק. מדיה וקבצים בנושא דרומיסיומימוס בוויקישיתוף דרומיסיומימוס, באתר GBIF (באנגלית)
מקרופומה

מקרופומה (שם מדעי: Macropoma; מילולית: "גדול כיסוי", עקב הסוגר (operculum)) הוא סוג של דג נכחד ממשפחת הלטימריים ששרדה עד היום. דג זה חי בתור הקרטיקון לפני 70 מיליון שנה. המאובנים שלו נמצאו בבריטניה ובצ'כוסלובקיה ותוארו ב-1835 בידי החוקר לואי אגאסי. דג זה דמה לדגי הלטימריה המודרניים שהין מאבותיהם של דגי הריאות וחולייתני היבשה. כמו קרוביו הקיימים הוא היה דג גדול באורך 60 ס"מ עם סנפירים בעלי "ציצות" לאורך הסנפירים והיה בעל זנב רחב ומצויץ גם. היה לו פה רחב ואיתו הוא בלע יצורי ים קטנים ממנו. המקרופומה הופיע במשחק פארק היורה 3: בניית פארק. מדיה וקבצים בנושא מקרופומה בוויקישיתוף מקרופומה, באתר GBIF (באנגלית)
ספקס (פירושונים)

האם התכוונתם ל... ספקס – עיר בתוניסיה ספקס (מחוז) – מחוז בתוניסיה ספקס (תיאטרון) – סוג תיאטרון פרינג בשוודיה ופינלנד ספקס (מגזין) – מגזין גרמני לתרבות פופ ורוק יאק ספקס (Jacques Specx) - חלוץ הסחר של הולנד עם יפן וקוריאה ב 1609. ראה סחר הנאנבאן. ספקס - פארק סולארי בספרד ספקס - מכשיר אסטרונומי למדידת אטמוספירה בכוכבי לכת
קרחון תומאס

קרחון תומאס (באנגלית: Thomas Glacier) הוא קרחון בחלקו הדרומי של רכס סנטינל, בהרי אלזוורת' שבאנטארקטיקה. הקרחון המנקז את מדרונותיו הדרום מזרחיים של מסיב וינסון. הקרחון, שצורתו כצורת האות האנגלית Z, זורם לאורך 31 קילומטרים ועוזב את רכס סנטינל, בין רמת דויראן ורמת פטוואר דרומית למצוק ג'ונסון. יובלי הקרחון הם: קרחון קורניקר קריטו זלצמן קרחון סוורס קרחון אסטר קרחון דלה פיא קרחון אובליה הקרחון התגלה על ידי טייסת צי ארצות הברית VX-6 במסגרת טיסות הצילום שביצעה בין ה-14 וה-15 בדצמבר 1959. הקרחון מופה על ידי הסקר הגאולוגי של ארצות הברית בהתבסס על תצלומי אוויר אלה. שמו של הקרחון ניתן לו על ידי הוועדה המייעצת לשמות אנטארקטיים. הקרחון נקרא על שם אדמירל משנה צ'ארלס וו. תומאס (Charles W. Thomas) ממשמר החופים של ארצות הברית, שהשתתף במשלחות החקר לאנטארקטיקה בשנות ה-50. • Damien Gildea, Ellsworth Moutains - Mountaineering in Antarctica: Travel Guide קרחון תומאס באתר הסקר הגאולוגי של ארצות הברית קרחון תומאס באתר הגאזט האנטארקטי של ממשלת אוסטרליה קרחון תומאס באתר הגאזט האנטארקטי המשווה SCAR מידע גאוגרפי והיסטורי
המסילה המזרחית

הערכים שלהלן עוסקים במסילות רכבת במזרח ארץ ישראל. האם התכוונתם ל... המסילה המזרחית ההיסטורית – נסללה על ידי הצבא העות'מאני בשנים 1915–1917 כציר לוגיסטי לאורך אזורי השרון, השפלה והנגב עד מערב סיני. המסילה המזרחית החדשה – מיזם בהקמת רכבת ישראל ונתיבי ישראל, במסגרתו מוקמת מסילה חדשה לאורך חלק מתוואי המסילה המזרחית ההיסטורית.
פח'ר א-דין בן יוסף

פח'ר א-דין בן יוסף (בערבית: فخر الدين بن يوسف; נולד ב-23 ביוני 1991) הוא כדורגלן תוניסאי המשחק בעמדת הקיצוני באל-מסרי. בן יוסף התחיל את הקריירה שלו במחלקת הנוער של ספקסיין. ב-4 במרץ 2012 ערך את הופעת הבכורה שלו בקבוצה הבוגרת בתיקו 2-2 נגד לה מארסה. ב-20 במאי הבקיע את שער הבכורה שלו בניצחון 1-3 נגד זארזיס. בעונת 2012/2013 ב-5 בינואר 2015 הושאל למץ מליגת העל הצרפתית. ב-18 באפריל ערך את הופעת הבכורה שלו בליגה נגד לאנס. בקיץ 2015 סיים בן יוסף את תקופת ההשאלה שלו במץ וחתם באספראנסה דה תוניס. בינואר 2018 חתם באל-איתיפאק מליגת העל הסעודית. בינואר 2020, בן יוסף חתם באיסמאעילי מליגת העל המצרית. ב-14 בנובמבר 2012 ערך את הופעת הבכורה שלו בנבחרת תוניסיה במשחק ידידות נגד שווייץ. ב-30 בדצמבר הבקיע את שער הבכורה שלו בנבחרת במשחק נגד עיראק. בן יוסף השתתף עם הנבחרת בגביע אפריקה לאומות 2013 ומונדיאל 2018, בו אף הבקיע בניצחון 1-2 נגד פנמה. ספקסיין ליגת העל התוניסאית: 2012/2013 גביע הקונפדרציה של CAF:‏ 2013 הסופר קאפ האפריקאי: 2014 אספרנסה דה תוניס ליגת העל התוניסאית: 2016/2017 הגביע התוניסאי: 2015/2016 גביע האלופות הערבי: 2017 מדיה וקבצים בנושא פח'ר א-דין בן יוסף בוויקישיתוף פח'ר א-דין בן יוסף, ברשת החברתית פייסבוק פח'ר א-דין בן יוסף, ברשת החברתית אינסטגרם פח'ר א-דין בן יוסף, באתר Transfermarkt פח'ר א-דין בן יוסף, באתר Fussballdaten.de (בגרמנית) פח'ר א-דין בן יוסף, באתר Soccerway פח'ר א-דין בן יוסף, באתר WorldFootball.net פח'ר א-דין בן יוסף, באתר National Football Teams פח'ר א-דין בן יוסף, באתר FootballDatabase.eu פח'ר א-דין בן יוסף, באתר ESPN
סופיאן אמראבט

סופיאן אמראבט (בערבית: سفيان أمرابط; נולד ב-21 באוגוסט 1996) הוא כדורגלן מרוקאי-הולנדי המשחק בעמדת הקשר בפנרבחצ'ה מליגת העל הטורקית, ובנבחרת מרוקו. סופיאן הוא אחיו הצעיר של הכדורגלן נור א-דין אמראבט. אמראבט החל את הקריירה שלו באוטרכט. ב-2 בנובמבר 2014 הוא ערך את הופעת הבכורה שלו בקבוצה הבוגרת בניצחון 1–3 נגד ויטסה ארנהם. בעונת 2016/2017 תפס את מקומו בהרכב של אוטרכט ושיחק בכל משחקי הקבוצה בליגה. ב-17 במאי 2017 הבקיע את שער הבכורה שלו בקריירה בניצחון 1–3 נגד הירנפיין. ביולי 2017 חתם בפיינורד רוטרדם תמורת ארבעה מיליון אירו. במדי פיינורד הוא זכה בגביע ובמגן יוהאן קרויף. ב-24 באוגוסט 2018 חתם בקלאב ברוז' מליגת העל הבלגית. ב-22 באוגוסט 2019 הושאל להלאס ורונה האיטלקית. ב-31 בינואר 2020 נרכש על ידי פיורנטינה מקלאב ברוז', והושאל בחזרה להלאס ורונה. ב-1 בספטמבר 2023 הושאל למנצ'סטר יונייטד לעונה אחת עם אופציית רכישה. בצעירותו שיחק אמראבט בנבחרת הנערים של הולנד, אולם כשהגיע לגיל 17 החליט לייצג את מרוקו. את הופעת הבכורה שלו בנבחרת הבוגרת ערך בניצחון 0–1 נגד תוניסיה. השתתף עם הנבחרת במונדיאל 2018. נכלל בסגל נבחרת מרוקו לטורניר מונדיאל 2022. נכלל בסגל נבחרת מרוקו לטורניר גביע אפריקה לאומות 2023. פיינורד הגביע ההולנדי: 2017/2018 מגן יוהאן קרויף: 2017, 2018 מנצ'סטר יונייטד הגביע האנגלי: 2023/2024 מדיה וקבצים בנושא סופיאן אמראבט בוויקישיתוף סופיאן אמראבט, ברשת החברתית אינסטגרם סופיאן אמראבט, באתר Transfermarkt סופיאן אמראבט, באתר Soccerway סופיאן אמראבט, באתר BDFutbol סופיאן אמראבט, באתר WorldFootball.net סופיאן אמראבט, באתר National Football Teams סופיאן אמראבט, באתר FootballDatabase.eu لائحة المنتخب الوطني المشاركة في نهائيات كأس العالم قطر 2022 באתר הרשמי של פדרציית הכדורגל המרוקאית המלכותית, 10 בנובמבר 2022 (בערבית) CAN Côte d'Ivoire 2023 : le coach Hoalid dévoile sa liste finale (27 joueurs) באתר הרשמי של פדרציית הכדורגל המרוקאית המלכותית, 28 בדצמבר 2023 (בצרפתית)
עבדאללה ג'אבר

עבדאללה ג'אבר (בערבית: عبد الله جابر; נולד ב-17 בפברואר 1993) הוא כדורגלן ערבי-ישראלי, המשחק בעמדת המגן השמאלי בקבוצת בני ריינה מליגת העל הישראלית וקפטן בנבחרת פלסטין (עד 2020). ג'אבר נולד וגדל בטייבה, ישראל, למשפחה ערבית-מוסלמית. הוא אחיו הגדול של הכדורגלן ושחקן נבחרת ישראל, מחמוד ג'אבר. החל לשחק כדורגל במחלקת הנוער של הפועל כפר סבא, ממנה עבר בגיל 17 וחצי לקבוצת הנוער של הפועל רמת השרון. ב-5 במאי 2011 ערך את הופעת הבכורה שלו בקריירה במדי הקבוצה הבוגרת של הפועל רמת השרון, כשנכנס כמחליף בתיקו 1–1 נגד הפועל חיפה בליגת העל. בקיץ 2013 חתם בהילאל אל-קודס מליגת העל הפלסטינית, עמה זכה בגביע פלסטין בסיום העונה. בקיץ 2015 חתם באהלי אל-ח'ליל, והיה שותף להעפלה של הקבוצה לגביע AFC. בקיץ 2016 חתם באל-מוקוואלון מליגת העל המצרית, אך העסקה בוטלה אחרי שלושה ימים. שנה לאחר מכן חתם באל-איתיחאד אלכסנדריה המצרית, אך גם עסקה זו בוטלה, עקב רישומו כישראלי ולא כפלסטיני. במאי 2020 חתם בהפועל חדרה מליגת העל. ב-29 במאי 2021 חתם בבני סכנין מליגת העל הישראלית. ב-17 בינואר 2023 חתם במכבי בני ריינה. בשנת 2013 זומן ג'אבר לנבחרת הצעירה של פלסטין, במדיה רשם שמונה הופעות. ב-19 במאי 2014 ערך את הופעת הבכורה שלו בנבחרת פלסטין הבוגרת, בניצחון 1–0 על קירגיזסטן במסגרת גביע האתגר של ה-AFC. הוא זכה עם הנבחרת בתואר, שהעניק לנבחרתו העפלה אוטומטית לגביע אסיה בכדורגל 2015, לראשונה בתולדותיה. ב-12 באוקטובר 2014 הבקיע את שער הבכורה שלו בנבחרת, בניצחון 2–0 במשחק ידידות מול פקיסטן. השתתף עם נבחרת פלסטין בגביע אסיה 2015 ובגביע אסיה 2019. ב-2020 נופה מסגל נבחרת פלסטין, על אף תרומתו הרבה ואף ששימש כקפטן לסירוגין, כתגובה על חתימתו בהפועל חדרה, קבוצה מליגת העל הישראלית. נבחרת פלסטין גביע האתגר של ה-AFC: 2014 הילאל אל-קודס הגביע הפלסטיני: 2013/2014 הסופר קאפ הפלסטיני: 2014 גביע יאסר ערפאת: 2014 אהלי אל-ח'ליל הגביע הפלסטיני: 2015/2016, 2016/2017 הסופר קאפ הפלסטיני: 2015 עבדאללה ג'אבר, באתר ההתאחדות לכדורגל בישראל עבדאללה ג'אבר, באתר Transfermarkt עבדאללה ג'אבר, באתר Soccerway עבדאללה ג'אבר, באתר National Football Teams עבדאללה ג'אבר, באתר FootballDatabase.eu "מאבדים כישרון". סערת ג'אבר בפלסטין, באתר ערוץ הספורט, 1 ביוני 2022 מערכת ONE, ‏מגן נבחרת פלסטין עבדאללה ג'אבר חתם בחדרה, באתר ONE‏, 24 במאי 2020 דורון בן דור, ‏עבדאללה ג'אבר חתם לשנתיים בבני סכנין, באתר ONE‏, 29 במאי 2021 רענן ברנובסקי‏, עבדאללה ג'אבר חתם בריינה, סמביניה ובואטנג יחמיצו את בית"ר, באתר וואלה, 17 בינואר 2023
קים יאנג-וון

קוריאה זהו שם קוריאני; שם המשפחה הוא קים. קים יאנג-וון (בקוריאנית: 김영권; נולד ב-27 בפברואר 1990) הוא כדורגלן דרום קוריאני המשחק בעמדת הבלם בקבוצת אולסן יונדאי. יאנג-וון התחיל את הקריירה שלו בקבוצת הכדורגל של אוניברסיטת ג'אונג'ו. בינואר 2010 הצטרף לפ.צ. טוקיו. ב-20 במרץ 2010 ערך את הופעת הבכורה שלו בקבוצה במשחק הליגה נגד גמבה אוסקה. ב-6 ביוני 2010 הבקיע את שער הבכורה שלו במשחק הגביע נגד קיוטו סנגה. ב-31 בדצמבר 2010 חתם באורמייה ארדיג'ה. ב-2 ביולי 2012 חתם יאנג-וון לארבע עונות בגואנגג'ואו אוורגראנד מליגת העל הסינית תמורת 2.5 מיליון דולר. ב-22 באוגוסט ערך את הופעת הבכורה שלו בקבוצה בניצחון 0–1 נגד ליאונינג ווהווין במסגרת הגביע. שלושה ימים לאחר מכן, ערך את הופעת הבכורה שלו בליגה הסינית בתיקו 0-0 נגד טיינג'ין טדה. ב-20 באפריל 2013 הבקיע יאנג-וון את שער הבכורה שלו בגואנגג'ואו בניצחון 1–6 נגד צ'אנגצ'ון יטאי. בינואר 2019 חזר יאנג-וון ליפן וחתם בגמבה אוסקה במדיה שיחק שלוש עונות. בינואר 2022 הצטרף לאולסן יונדאי. קים שיחק בצעירותו בנבחרות הצעירות של קוריאה הדרומית, והשתתף עימן בגביע העולם בכדורגל עד גיל 20 בשנת 2009, המשחקים האסיאתים בשנת 2010 ובאולימפיאדת לונדון (2012). ביולי 2010 קים זומן לראשונה לסגל הנבחרת הבוגרת. ב-11 באוגוסט 2010 קים ערך את הופעת הבכורה שלו בנבחרת במשחק ידידות נגד ניגריה. ב-3 ביוני 2011 קים הבקיע את שער הבכורה שלו בנבחרת במשחק ידידות נגד סרביה. ב-26 בינואר 2015 קים הבקיע בניצחון של קוריאה הדרומית נגד עיראק במסגרת חצי גמר גביע אסיה, ניצחון שנתן לקוריאה עלייה לגמר גביע אסיה לראשונה משנת 1988. קים השתתף עם הנבחרת במונדיאל 2014, גביע אסיה בכדורגל 2015, מונדיאל 2018 וגביע אסיה בכדורגל 2019. נכלל בסגל נבחרת קוריאה הדרומית לטורניר מונדיאל 2022. נכלל בסגל נבחרת קוריאה הדרומית לטורניר גביע אסיה 2023. גואנגג'ואו אוורגראנד ליגת האלופות האסיאתית: 2013, 2015 ליגת העל הסינית: 2012, 2013, 2014, 2015, 2016, 2017 גביע ה-FA הסיני: 2012, 2016 הסופר קאפ הסיני: 2012 נבחרת קוריאה הדרומית גביע מזרח אסיה בכדורגל: 2015 אישיים שחקן העונה של ההתאחדות לכדורגל בקוריאה הדרומית: 2015 נבחרת העונה בליגת העל הסינית: 2013, 2014, 2015, 2016 מדיה וקבצים בנושא קים יאנג-וון בוויקישיתוף קים יאנג-וון, ברשת החברתית אקס (טוויטר) קים יאנג-וון, ברשת החברתית אינסטגרם קים יאנג-וון, באתר Transfermarkt קים יאנג-וון, באתר Fussballdaten.de (בגרמנית) קים יאנג-וון, באתר Soccerway קים יאנג-וון, באתר WorldFootball.net קים יאנג-וון, באתר National Football Teams קים יאנג-וון, באתר FootballDatabase.eu קים יאנג-וון, באתר ESPN 선수 명단 באתר הרשמי של התאחדות הכדורגל הדרום קוריאנית, 12 בנובמבר 2022 (בקוריאנית) 2023 AFC 아시안컵에 참가하는 🇰🇷축구국가대표팀의 명단을 공개합니다! בחשבון הטוויטר הרשמי של התאחדות הכדורגל הדרום קוריאנית, 28 בדצמבר 2023 (בקוריאנית)
פנופלוזאורוס

פנופלוזאורוס (שם מדעי: Panoplosaurus; משמעות השם: "לטאה משוריינת לחלוטין") הוא סוג של דינוזאור צמחוני ממשפחת הנודוזאוריים אשר חי בקרטיקון העליון לפני 76 מיליון שנה. מאובניו התגלו באלברטה שבקנדה ב-1917 בידי חוקר הדינוזאורים האמריקאי צ'ארלס מורטרם שטרנברג וכעבור שנתיים נתן לו החוקר לורנס למב (Lawrence Lambe) את שמו. הפנופלוזאורוס היה מקרובי משפחתו של האאופלוצפלוס המשוריין והיה משוריין באופן דומה להם. הוא הגיע לאורך 5–7 מטרים, לגובה 2 מטרים ולמשקל 1.5-1.6 טון. רכסי קשקשים גרמיים כיסו את הכתפיים, הגב והצוואר והראש היה בעל רכס גבשושיות רבות לאורכו שיצרו מעין "קסדה". כמו כן על הכתפיים היו כמה דוקרני עצם ארוכים שפנו החוצה. רק הזנב היה חסר הגנה בקצהו. היו לו רגליים קצרות בעלות שלוש אצבעות דמויות-פרסה. הראש היה קצר ורחב ובו מערכת שיניים טוחנות שעזרו לו לעכל צמחייה מהקרקע. מספר חוקרים סברו שהוא היה זהה לאדמונטוניה, סוג שנמצא באותם אזורים, אך דעה זו לא מוסכמת על רוב המדענים. דינוזאור זה הופיע במשחק Jurassic Park: Operation Genesis. מדיה וקבצים בנושא פנופלוזאורוס בוויקישיתוף פנופלוזאורוס, באתר האנציקלופדיה של החיים (באנגלית) פנופלוזאורוס, באתר GBIF (באנגלית) Panoplosaurus במדריך הדינוזאורים The Dino Directory של המוזיאון להיסטוריה של הטבע (לונדון) Victoria M. Arbour, Michael E. Burns, Robin L. Sissons, A redescription of the ankylosaurid dinosaur Dyoplosaurus acutosquameus Parks, 1924 (Ornithischia: Ankylosauria) and a revision of the genus, Journal of Vertebrate Paleontology 29, 2009-12-12, עמ' 1117–1135 doi: 10.1671/039.029.0405
ז'אומה סוספדרה

ז'אומה סוספדרה אי ז'וליה (בקטלאנית: Jaume Sospedra i Julià, לעיתים נקרא בשם הספרדי "חיימה" (Jaime);‏ 5 בנובמבר 1913 – 31 ביולי 1990) היה כדורגלן ספרדי-קטלאני ששיחק בעמדת הקיצוני במהלך שנות ה-30 וה-40 של המאה ה-20. נודע בעיקר בשל תקופתו במדי ברצלונה, שבמדיה שיחק במשך 8 שנים. סוספדרה היה קיצוני שהתבסס על יכולת הכדרור שלו ובהרמות לרחבה. בצעירותו שיחק בשורות קבוצה קטנה מקולוניה גואל. ב-1931 הצטרף לקבוצת סנטבויה שמן העיירה סנט בוי דה ליוברגט, עיירת הולדתו. שלוש שנים מאוחר יותר עבר לגאווה, ושנה לאחר מכן הצטרף לסבדל, ששיחקה אז בליגה השנייה בספרד. ב-1936 פרצה מלחמת האזרחים הספרדית, במהלכה הושבת הכדורגל. עם תום המלחמה ב-1939, עבר סוספדרה לברצלונה, הקבוצה הבכירה בקטלוניה ומהבכירות שבכדורגל בספרד. התקופה שלאחר מלחמת האזרחים הייהת קשה עבור ברצלונה, שרוב שחקניה ברחו לגולה ולא שבו בזמן המלחמה. סוספדרה השתלב במהרה בקבוצתו החדשה והיה שותף לקשייה הרבים. בעונתו הראשונה בברצלונה, שבה היא סיימה במקום התשיעי, שותף ב-17 מ-22 משחקי הליגה, בהם הבקיע שלושה שערים. העונה הבאה הייתה מוצלחת עבור יותר עבור ברצלונה בכלל וסוספדרה בפרט. סוספדרה הבקיע 5 שערי ליגה במהלך העונה, כולל צמד בקלאסיקו נגד ריאל מדריד בו ניצחה ברצלונה 3–0 ב-1 בדצמבר 1940, וברצלונה סיימה במקום הרביעי. עונת 1941/1942 הייתה מהעונות הקשות בתולדות המועדון, עונה בה הקבוצה הייתה על סף ירידה לליגה השנייה. ב-22 במרץ 1942, במשחק נגד סביליה, הבקיע סוספדרה שער והיה חלק מניצחון בתוצאה 6–2 שבזכותו עלתה ברצלונה מעל לקו האדום, למקום ה-12, שעליו שמרה עד סוף העונה וכך נשארה בליגה הראשונה. על אף חוסר ההצלחה בליגה, זכתה הקבוצה בגביע. משחק הגמר נגד אתלטיק בילבאו, שנערך ב-21 ביוני באצטדיון צ'מרטין, הגיע להארכה לאחר ש-90 הדקות הראשונות שלו הסתיימו בתוצאת תיקו 3–3. בהארכה, הרים סוספדרה כדור מדויק לראשו של מריאנו מרטין, שנגח פנימה את שער הניצחון שהעניק לברצלונה את התואר. בעונת 1942/1943 התאוששה ברצלונה מהמשבר שפקד אותה בעונה הקודמת והיא סיימה את הליגה במקום השלישי. במהלך העונה הבקיע סוספדרה חמישה שערים. בנוסף, במשחק הראשון של חצי גמר הגביע נגד ריאל מדריד ב-6 ביוני 1943 כבש סוספדרה שער וברצלונה ניצחה 3–0. אולם, במשחק הגומלין הובסה ברצלונה בתוצאה 11–1 והודחה מהטורניר. לאחר שבעונת 1943/1944 ערך שלוש הופעות בלבד, בעונת 1944/1945 כבש סוספדרה שני שערים ב-10 הופעות ובכך לקח חלק בזכייתה של ברצלונה באליפות ספרד השנייה בתולדותיה. בעונת 1945/1946 לא שותף באף משחק, ובעונה שלאחר מכן תרם שער אחד בשבע הופעות, בדרכה של ברצלונה למקום הרביעי בליגה. בשמונה שנותיו של סוספדרה בברצלונה, ערך 161 הופעות, בהן הבקיע 38 שרים. בקיץ 1947 עבר סוספדרה מברצלונה ליריבה העירונית שלה, אספניול, שם שיחק במשך עונה אחת. בעונה זו הופיע ב-19 משחקי ליגה, בהם כבש שלושה שערים. ב-1948 עבר לאספניה אינדוסטריאל, קבוצה קטנה מהעיר ברצלונה. כעבור שנה שב לעיר הולדתו והוא שיחק למשך עונה בודדת במדי סנטבויה. בתום השנה הצטרף לאאוזבי גואל, קבוצה קטנה מפאתי העיר ברצלונה. ב-1954, כעבור ארבע שנים במדיה, פרש ממשחק. ברצלונה אליפות ספרד: 1944/1945 הגביע הספרדי: 1941/1942 קופה דה אורו "ארחנטינה": 1945 Ángel Iturriaga (2010). Diccionario de Jugadores del F. C. Barcelona (בספרדית). Editorial Base. ISBN 978-84-92437-74-0. ז'אומה סוספדרה, באתר BDFutbol Raich y Escolà regresaron en el clásico de 1940,‏ David Salinas,‏ ספורט, 27.10.2018
ראפלה

ראפלה (באסטונית: Rapla) היא עיר ובירת מחוז ראפלה שבאסטוניה. העיר ממוקמת 50 קילומטרים דרומית לבירה טאלין. האזכורים המוקדמים ביותר לקיום העיירה נמצאו בספר מפקד האוכלוסין הדני משנת 1241, בתקופת שלטונו של ולדמר השני, מלך דנמרק. ראפלה החלה להתפתח לראשונה לקראת סוף המאה ה-13 ובתקופה זו נבנה בכפר מנזר ציסטריאני. תקופת הצמיחה העיקרית של ראפלה החלה רק בשלהי המאה ה-19, כאשר נבנו בעיר בית מרקחת, בית ספר ובית חולים. בשנת 1898 הוקם מפעל לייצור לבנים ובשנת 1900 הונחה מסילת רכבת בין ראפלה לוויליאנדי. כנסיית מריה מגדלנה תחנת הרכבת של ראפלה המרכז התרבותי של ראפלה בנק בראפלה מדיה וקבצים בנושא ראפלה בוויקישיתוף ערך זה הוא קצרמר בנושא אסטוניה ובנושא יישובים. אתם מוזמנים לתרום לוויקיפדיה ולהרחיב אותו.
טירה סקובי

טִירָה סְקוֹבִּי (באנגלית: Tiera Skovbye; נולדה ב-6 במאי 1995) היא שחקנית קנדית. התפרסמה לקהל הרחב בשל כיכובה בסדרת הדרמה "ריברדייל" בדמותה של פולי קופר. סקובי נולדה ב-6 במאי 1995 בוונקובר שבקנדה, למשפחה ממוצא סקנדינבי. סקובי החלה את הקריירה שלה בגיל 10, וקיבלה את התפקיד המרכזי הראשון שלה בשנת 2007, כששיחקה בסדרת הטלוויזיה האמריקאית-קנדית "Painkiller Jane". סקובי הופיעה בתפקידים שוליים בעוד סרטים, סרטים קצרים וסדרות רבות, כשביניהן סדרת הטלוויזיה "החץ" והסרט "נשיקה בחצות". בשנת 2014 שיחקה את דמותה של אליזבת' ברקלי בסרט הטלוויזיה "The Unauthorized Saved by the Bell Story". בשנת 2017 החלה לשחק בסדרת הטלוויזיה האמריקאית "ריברדייל", בתפקיד של פולי קופר. בין השנים 2017–2018 שיחקה בתפקיד משני בסדרת הטלוויזיה "עד עצם היום הזה". בשנת 2018 שיחקה בסרט האימה-מסתורין "הקיץ של 84", ובסרט "נשיקה בחצות" לצד בלה ת'ורן. בשנת 2020 החלה לגלם את דמותה של בטי ברודריק בצעירותה בסדרת המסתורין "ג'ון הנבל" בעונתה השנייה. ב-14 באוגוסט 2017 התארסה סקובי לבן-זוגה ג'יימסון פארקר. אחותה הקטנה של סקובי, אליסיה, היא גם שחקנית. טירה סקובי, ברשת החברתית פייסבוק טירה סקובי, ברשת החברתית אקס (טוויטר) טירה סקובי, ברשת החברתית אינסטגרם טירה סקובי, במסד הנתונים הקולנועיים IMDb (באנגלית) טירה סקובי, באתר AllMovie (באנגלית) טירה סקובי, באתר Rotten Tomatoes (באנגלית) טירה סקובי, במסד הנתונים הקולנועיים KinoPoisk (ברוסית) "Tiera Skovbye x MOOD magazine interview". 19 במאי 2018. {{cite web}}: (עזרה) Tiera Skovbye on Instagram: “Waitttt did I just wake up for 50k on my bday?!? YEESSSS thank you guys!! #birthdaylove @matthewhaylettphoto @pincottmakeup”, Instagram (באנגלית) HELLO! Canada, Meet Riverdale’s Polly: Tiera Skovbye on playing the show’s most mysterious character, ca.hellomagazine.com (באנגלית) 'Unauthorized Saved by the Bell' TV Movie Heads to Lifetime, The Hollywood Reporter (באנגלית) Whitney Friedlander, Whitney Friedlander, ‘Saved by the Bell’ Movie to Air on Lifetime, Variety, ‏2014-06-19 (באנגלית) Peggy Truong, Tiera Skovbye on ‘Riverdale’ Fan Theories and Polly’s Mysterious Farm, Cosmopolitan, ‏2018-05-17 (באנגלית) Matt Webb Mitovich, Matt Webb Mitovich, Once Upon a Time Casts Riverdale's Tiera Skovbye as [Spoiler's Daughter], TVLine, ‏2017-11-01 (באנגלית) 'Once Upon a Time' stars Rose Reynolds, Tiera Skovbye on show's final love story, EW.com (באנגלית) John Squires, “Mad Men” and “Riverdale” Stars Head Back to the ‘Summer of ’84’, Bloody Disgusting!, ‏2017-07-12 (באנגלית) Riverdale Actress Tiera Skovbye Is Engaged: 'This Weekend Was Something Out of a Dream', PEOPLE.com (באנגלית) Tiera Skovbye on Instagram: “Happy Birthday to my (not so little) little sister! Every year you grow into a more kind, funny, smart, talent and beautiful young lady.…”, Instagram (באנגלית) Ali Skovbye as Lacey on Campfire Kiss, Hallmark Channel
נורווגים

נורווגים (בנורווגית: Nordmenn) הם קבוצה אתנית ואומה של ילידי נורווגיה, שם הם מהווים את הרוב המכריע של האוכלוסייה. לנורווגים תרבות משותפת והם דוברים את השפה הנורווגית. הנורווגים הם צאצאים של האוכלוסייה הנורדית שחיה באזור זה במהלך ראשית ימי הביניים ואשר הקימה את ממלכת נורווגיה המאוחדת במהלך המאה ה-9. במהלך התקופה הוויקינגית, הנורווגים ועמים נורדיים אחרים כבשו, התיישבו ושלטו בחלקים של האיים הבריטיים, איי פארו, איסלנד וגרינלנד. לנורווגים קשר הדוק לצאצאים אחרים של האוכלוסייה הנורדית מימי הביניים כמו הדנים, השוודים, האיסלנדים ותושבי איי פארו, וכמו גם קבוצות אוכלוסייה אחרות כמו הסקוטים בה התיישבו במקור נורדים רבים אשר הותירו בה השפעה מתמשכת - במיוחד באזור האיים הצפוניים של סקטולנד (באורקני ובאיי שטלנד). השפה הנורווגית, עם שתי צורות התקן הרשמיות שלה נורווגית ספרותית ונורווגית חדשה, היא חלק ממשפחת השפות הגרמאניות הצפוניות אשר מובנות לרוב גם על ידי דוברי השפות הדומיננטיות האחרות באזור סקנדינביה. ישנן כיום גם קהילות מהגרים נורווגים שונות ברחבי העולם, כאשר רוב נמצאות בארצות הברית, קנדה, אוסטרליה, ניו זילנד, דרום אפריקה ובריטניה. מרבית הנורווגים חברים בכנסייה האוונגלית-לותרנית של נורווגיה, שהיא הכנסייה הרשמית של הממלכה, אף על פי כן חלקים גדולים מהאוכלוסייה הנורווגית כיום הם לא דתיים, אלא אתאיסטים או אגנוסטיים. נורווגית משתייכת למשפחת השפות הגרמאניות הצפוניות, שהיא אחת משלושת הענפים של השפות הגרמאניות. ישנם כ-5 מיליון דוברים של השפה הנורווגית ורובם נמצאים בנורווגיה. ישנם גם דוברי נורווגית רבים בדנמרק, שוודיה, גרמניה, בריטניה, ספרד, קנדה וארצות הברית. לתרבות הנורווגית קשר הדוק להיסטוריה ולגאוגרפיה של נורווגיה. תרבות החקלאים הנורווגית המסורתית נבעה לא רק מכך שהיסטורית לנורווגיה היו משאבים דלים והמדינה הייתה מאופיינת באקלים קשה, אלא גם מחוקי הקניין העתיקים של המדינה. במאה ה-19, התרבות הנורווגית פרחה כאשר האומה חתרה לפתח זהות עצמאית בתחומי הספרות, האמנות והמוזיקה. מדיה וקבצים בנושא נורווגים בוויקישיתוף "05182: Personer, etter innvandringskategori og kjønn (F) 1970 – 2021". ssb.no. נבדק ב-26 במאי 2018. {{cite web}}: (עזרה) Bureau, U.S. Census. "American FactFinder – Results". Factfinder2.census.gov. אורכב מ-המקור ב-15 בפברואר 2015. נבדק ב-18 באוקטובר 2017. {{cite web}}: (עזרה) Statistics Canada. "2016 National Household Survey: Data tables". נבדק ב-14 באפריל 2019. {{cite web}}: (עזרה) Swedish Statistics from 2005. Shows the official number of Norwegians in Sweden at page 20. "Norway". אורכב מ-המקור ב-19 בדצמבר 2014. נבדק ב-29 במרץ 2015. {{cite web}}: (עזרה) "Statistics Denmark Q1 2020". Statistics Denmark. נבדק ב-12 באפריל 2020. {{cite web}}: (עזרה) "TablaPx". Ine.es. נבדק ב-1 בנובמבר 2020. {{cite web}}: (עזרה)
טינו מושקוביץ

טינו (קונסטנטין) מושקוביץ (נולד ב-1982 בדונצק שבאוקראינה) הוא משורר, מתרגם, ומבקר ספרות ישראלי. חתן פרס שרת התרבות למתרגמים לשנת 2018. שיריו ותרגומיו נדפסו בכתבי עת שונים (בהם 'מטעם', 'דחק' ו'עכשיו') ובעיתונות היומית. מושקוביץ משמש כמבקר במוסף הספרים של עיתון 'הארץ' וכמרצה בבית הספר לאמנויות המילה. גרינשפן (דחק, 2015). 400 עוף (מקום לשירה, 2019). בטן אלפא (ברחש, 2022). מחזות פוטוריסטיים – מאיאקובסקי, קרוצ'וניך, חלבניקוב (דחק, 2016). זיכה את המתרגם בפרס שרת התרבות. יומנו של סופר כרך א – דוסטויבסקי פיודור מיכאילוביץ (כרמל, 2019). הפרח האדום – וסוולוד גרשין (תשע נשמות, 2020). שירה רוסית – 1970–2020 (ננופואטיקה, 2020). בית ספר למטומטמים – סשה סוקולוב (כרמל, 2022). טינו מושקוביץ, ב"לקסיקון הספרות העברית החדשה" דוד בוחבוט, המשורר טינו מושקוביץ מסרב להיות רוסי המחמד שלכם, באתר הארץ, 21 ביולי 2016 חגית בת-אליעזר, על שיר אחד טוב במיוחד, באתר "בכיוון הרוח" יצחק לאור, מדוע "מלכִּיטַוָּס" של יונתן לוי הוא ספר חשוב כל כך, באתר הארץ, 13 בנובמבר 2015 יותם ראובני, "400 עוף" של טינו מושקוביץ: שירת ייאוש המנמיכה כל מה שהוא אנושי, באתר הארץ, 8 במאי 2019 איילת קליין כהן, בשבחי הביקורת: שלושת הכובעים של טינו מושקוביץ, באתר ישראל היום, 31 במרץ 2019 אריק גלסנר, על "יומנו של סופר" (כרך א'), של פ.מ. דוסטויבסקי, בהוצאת "כרמל" (מרוסית: טינו מושקוביץ, 328 עמ'). בשר זה מסעיר בידיים טובות, מדקה 25: טינו מושקוביץ בוחן את גבולות הגוף, השיח, השירה והצורה בספר שיריו ״400 עוף״, 'מה שכרוך', 19 בפברואר 2019. צור ארליך, קריאה ראשונה של ננופואטיקה 21: שירה רוסית 1970–2020 / בעריכת טינו מושקוביץ, כתב עת 'השילוח', גיליון 23, ינואר 2021. אריק גלסנר, על "הפרח האדום", של וְסֵבוֹלוֹד גַרשין, בהוצאת "תשע נשמות" (מרוסית: טינו מושקוביץ, 128 עמ'), 23 בפברואר 2021. צליל ניב, "בטן ופצע בברך" על "בטן אלפא" מאת טינו מושקוביץ באתר "מעלה", מרץ 2023. טינו מושקוביץ, בלקסיקון הספרות העברית החדשה הערה על שירה, שוויון נפש ומגניבות, מעלה 14, יוני 2024, עמ' 23-22, על "מגניבות" יובל פלוטקין, יהונתן גפן זכה בפרס מפעל חיים מטעם משרד התרבות, באתר ynet, 22 בינואר 2019 טינו מושקוביץ, "לכל הרוחות": דלות רעיונית בכתב עת חדש של סטודנטים לספרות, באתר הארץ, 21 בפברואר 2018 עדו ניצן, ספר השירה החדש של טינו מושקוביץ: החיים בדינמיט, באתר ישראל היום, 30 ביוני 2022 מחזות פוטוריסטיים, באתר הספרייה הלאומית (ארכיון) טינו מושקוביץ, לתרגם את דוסטויבסקי בין שתי המלחמות, באתר ישראל היום, 30 במאי 2024 ערך זה הוא קצרמר בנושא משוררים ישראלים. אתם מוזמנים לתרום לוויקיפדיה ולהרחיב אותו.